جعفر آباد: ایپکا ڈیرہ بگٹی نا پریس سیکریٹری و سینئر راہشون عبدالرحمن بگٹی تینا بیان اٹ پارینے کہ ضلع ڈیرہ بگٹی تدوک آ کیہی تو تیان بیدس افسرک چلیفنگ انگ اٹی ءُ۔ محکمہ صحت ڈاکٹر اعظم جان بگٹی ورنا و قابل افسر تے تعینات کرسا ملازم و اُلس نا اُست ءِ پلانے۔ اوفتا پاننگ ئس کہ بیدس افسر آن محکمہ جانجوڑی ملازم و ایلو اُلس نا ویل آک پیش بسرہ۔ داسہ ڈاکٹر اعظم جان بگٹی نا مرغن انگا آزموندہ جوان انتظامی نظام نا مسکوہی ریکارڈ گام گیج کس اسے آن ڈکھوک اف و ایپکا ڈیرہ بگٹی نا ہر ممکن کمک اوڑتون اوار مریک و اوفتے ولدا تعینات مننگ آ مبارکباد پیش کیوہ۔ دفتری ویل آتیٹی پین جوانی و ملازم آتے پیش بروک آ ویل آتا ایسری نا خواہندار اُن۔ اوفتا مستی پاننگ ئس کہ ڈاکٹر اعظم جان بگٹی ءِ محکمہ جانجوڑی ڈیرہ بگٹی گڑاس دے تیٹی ولدا بحال کرینے۔
(آن لائن)
